Diari Oficial de la Generalitat Valenciana


Sumari del DOGV 7057, del 01-07-2013 (2013/6905)

ACORD de 28 de juny de 2013, del Consell, pel qual es declara la urgent ocupació dels béns i drets subjectes a l'expedient d'expropiació forçosa, de l'Ajuntament de Rotglà i Corberà, instruït per a l'execució del projecte Ampliació del cementeri municipal.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7057

Data del DOGV
:   01-07-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/6905


Data del document
:   28-06-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Acord

Descriptors 

:   * Conselleria de Presidència i Agricultura, Pesca, Alimentació i Aigua

ACORD de 28 de juny de 2013, del Consell, pel qual es declara la urgent ocupació dels béns i drets subjectes a l'expedient d'expropiació forçosa, de l'Ajuntament de Rotglà i Corberà, instruït per a l'execució del projecte Ampliació del cementeri municipal. [2013/6905]  
El Consell, en la reunió del dia 28 de juny de 2013, va adoptar el següent acord:  
  
Antecedents de fet  
  
Primer  
En sessió extraordinària de l'Ajuntament Ple de Rotglà i Corberà, de 29 de novembre de 2012, es va prendre en consideració el projecte Ampliació del cementeri municipal.  
  
Segon  
Es va formalitzar l'acta de replantejament del projecte, en la qual es va comprovar la realitat geomètrica de les obres i els supòsits bàsics del projecte necessaris per a la seua normal execució, i consta la viabilitat del projecte en el terreny a expropiar.  
  
Tercer  
La relació concreta i individualitzada dels béns i drets objecte d'expropiació es va aprovar inicialment en sessió extraordinària de l'Ajuntament Ple de Rotglà i Corberà de 29 de novembre de 2012, i va ser sotmesa a informació pública durant el termini reglamentari de quince dies per mitjà d'anunci publicat en el Butlletí Oficial de la Província número 298, de 14 de desembre de 2012, i en el diari Las Provincias de 12 de desembre de 2012, a més, s'ha exposat en el tauler d'anuncis municipal i s'ha dut a terme la notificació individualitzada a totes les persones interessades, en compliment del que preceptuen els articles 18 a 21 de la Llei d'Expropiació Forçosa, articles 17 i 18 del reglament i article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administrateu Comú. Es va formular una al·legació per part de les propietàries Sra. María Natalia López Martínez, i Sra. María Luisa López Martínez, que va ser resolta en sessió extraordinària de l'Ajuntament Ple de 29 de gener de 2013.  
  
Quart  
En sessió extraordinària de l'Ajuntament Ple de 29 de gener de 2013, es va resoldre l'aprovació definitiva de la relació dels béns i drets afectats per l'expropiació forçosa per a l'execució del projecte de referència.  
  
Quint  
La sol·licitud d'urgent ocupació dels béns i drets afectats per l'expropiació es va formular en la sessió ordinària de l'Ajuntament Ple de 21 de març de 2013, fonamentada en les següents raons, de conformitat amb l'informe emés per l'arquitecta municipal.  
  
«Que davant de la greu situació en què es troba el cementeri municipal de Rotglà i Corberà, a l'haver tan sols 20 sepultures actualment disponibles, quantitat que segons les dades estadístiques de defuncions que s'estan produint en el municipi és de 12, amb una evolució creixent de les defuncions, a causa de l'augment en l'edat de la població, únicament cobriran les necessitats fins a l'any 2013.  
Amb la urgent ocupació dels terrenys objecte de l'expedient expropiatori s'intenta així evitar que amb la falta de sepultures es paralitze el servici de característiques tan peculiars, amb els riscos de salubritat pública que això comportaria per als ciutadans d'este municipi».  
  
  
Sext  
Consta en l'expedient la retenció de crèdit segons el que establix l'article 52.1 de la Llei d'Expropiació Forçosa.  
Fonaments de dret  
  
I. L'Ajuntament de Rotglà i Corberà té capacitat jurídica per a acordar l'expropiació dels béns afectats un fi d'utilitat pública o interés social, d'acord amb l'article 2.1 de la Llei d'Expropiació Forçosa, en relació amb l'article 4 de la Llei 7/1985, de 2 d'abril.  
  
  
II. L'article 94 del Text Refós de les Disposicions Legals Vigents en Matèria de Règim Local, aprovat per Reial Decret Legislatiu 781/1986, de 18 d'abril, disposa que «les obres compreses en els plans d'obres i servicis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis en ells compresos als efectes de la seua expropiació forçosa».  
  
III. L'article 52 de la Llei d'Expropiació Forçosa, i concordants del reglament, preveuen la possibilitat de declarar, excepcionalment, la urgent ocupació dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi establixen.  
  
IV. La declaració d'urgent ocupació, que segons l'article 56 del Reglament d'Expropiació Forçosa ha d'estar degudament motivada, ve justificada en el quint antecedent de fet.  
  
V. D'acord amb l'annex I, apartat B.4.3, del Reial Decret 3318/1983, de 25 d'agost, es van traspassar a la Generalitat les competències sobre la declaració d'urgent ocupació dels béns afectats per expropiacions forçoses en expedients instruïts per les corporacions locals. La competència per a formular la dita declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell.  
  
VI. L'acord en què es declare la urgent ocupació dels béns afectats haurà de publicar-se en el Diari Oficial de la Comunitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiant al·legacions només als efectes d'esmenar possibles errors que s'hagen patit al detallar els béns afectats per la urgent ocupació.  
En el present expedient s'han complit totes les prescripcions legals contingudes en les disposicions abans mencionades, i s'ha tramitat el procediment d'acord amb la legislació vigent en la matèria.  
  
Per tot això, i a proposta del conseller de Presidència i Agricultura, Pesca, Alimentació i Aigua, el Consell  
  
ACORDA  
  
Declarar la urgent ocupació dels béns i drets que a continuació s'indiquen, afectats per l'expedient expropiatori instruït per l'Ajuntament de Rotglà i Corberà per a l'execució del projecte Ampliació del cementeri municipal».  
  
Relació de béns afectats  
Titulars: Sra. María Natalia López Martínez, amb domicili al carrer de l'Heroi Romeu, núm. 20-26a, de Valencia, i la Sra. María Luisa López Martínez, amb domicili al carrer d'Antonio Machado, núm. 26 d'Anna. Són titulars per mitat i proindivís del ple domini, amb caràcter privatiu, de la finca següent:  
Finca: rústica, oliveres secà.  
Inscripció registral: tom 1273, llibre 34, foli 189, inscripció 2a de la finca 2027 de Rotglà i Corberà.  
Dades cadastrals:  
Parcel·la 150 del polígon 6.  
Terme municipal: Rotglà i Corberà.  
Superfície cadastral: 3.922 m²  
Superfície real afectada: 2.511, 20 m²  
  
Titular: Sra. María Teresa Martínez Nadal, amb domicili en l'avinguda del Mediterrani, núm. 70-3r-16a, de 46741, Alfafar. És titular del ple domini, amb caràcter privatiu, de la finca següent:  
Finca: rústica, terra secana campa, partida del Calvari.  
Inscripció registral: tom 768, llibre 23, foli 118, inscripció 5a de la finca 948 de Rotglà i Corberà.  
Dades cadastrals:  
Parcel·la 148 del polígon 6.  
Terme municipal: Rotglà i Corberà.  
Superfície cadastral: 5.001 m²  
Superfície real afectada: 3.019, 45 m².  
Titular: Sra. María Mondría Rosich, amb domicili al carrer de Gregorio Molina, núm. 13-2n-4a, de 46492-Xàtiva.  
Finca: rústica, terra secana campa, partida del Calvari.  
Inscripció registral: tom 357, llibre 14, foli 235, inscripció 1a de la finca 1.723 de Rotglà i Corberà.  
Dades cadastrals:  
Part de la parcel·la 142 del polígon 6.  
Terme municipal: Rotglà i Corberà.  
Superfície cadastral: 483 m²  
Superfície real: 590,10 m².  
Superfície real afectada: 456,10 m².  
  
Contra el present acord, que posa fi a la via administrativa de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades, per ser titulars de béns i drets pel procediment d'expropiació forçosa, podran interposar els recursos següents:  
1. Directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'este acord en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
2. Potestativament, recurs de reposició davant del Consell, en el termini d'un mes comptat des de l'endemà de la notificació o publicació, si és el cas, del present acord en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el recurs potestatiu de reposició.  
En el cas de l'Administració local promotora del procediment, a l'empara del que establix l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, no podrà interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'este acord en el Diari Oficial de la Comunitat Valenciana, es podrà formular requeriment raonat perquè s'anul·le o es revoque este acord. El requeriment s'entendrà rebutjat si, dins del mes següent a la seua recepció, no s'obtinguera contestació.   
  
Tot això sense perjuí que les persones interessades puguen exercitar qualsevol altra via que estimen oportuna.  
  
Valencia, 28 de juny de 2013  
  
El vicepresident i secretari del Consell,  
JOSÉ CÍSCAR BOLUFER